Unser frûntlich gruͦs zuͦvor. Liebe getruwen, als dannen Hans Burgistein wilent
ûwer venner von todes weges abgangen ist, hat der allerley geschuld und
sunderlich ze Thun hinder im gelassen. Da aber Anna Burgisteinen, sin eliche
husfrow umb sölliche schulden sere angelangt und bekunbert wirt
und uns daruff gebetten, ûch bitlichen ze schribende, das sie mit den
uwern ze tunde Thun, denen si schuldig ist, guͤtlichen verschaffent, si in
söllichem nit zuͦ ûberilende, sunder ir guͤtlichen ze bêttent bis si von Thomā
von Vivis ouch bezalt werden möge, gegen dem si im rechten stande, das
ouch, als si hoffe und getruwe, bald zuͦ ustrage kom̄en sol. Welle sie dan̄
iedermann guetlich und redlichen bezalen und darumb so bitten und
begern wir an ûch, ir wellend die genempte frowen in söllichen iren sachē
guetlichen bedencken, ira stund und zil gegen iren schuldern zuͦThun
helffen gegeben werden, bis si mit dem vorgenannt Thomas von Vivis
ir sach halb zuͦ endschaft kom̄en, damit si ir schuld ouch bezalen möge,
wellend wir gein ûch in allem guͦtten erkennen. Datum uff dienstag
nach Nicolay anno etc. LX.
Schultheis und ratt
zuͦ Berne